
Arvamuse andmine maaüksuste

riigi omandisse jätmiseks

1. Asjaolud  ja  menetluse  käik

Maa-amet esitas Narva Linnavalitsusele 05.04.2016.a. kirjaga nr 6.2-9/6270 taotluse vastavalt lisatud asendiplaanidele (piiriettepanekud) Narva linna haldusterritooriumil asuvate maaüksuste riigi omandisse jätmise kohta.
Taotletavad maaüksused moodustatakse vastavalt kehtestatud Narva linnavolikogu 27.11.2003 otsusega nr 154/24  Tolli tänav detailplaneeringule.
Maaüksustele on määratud aadressid Narva Linnavalitsuse 11.02.2004 korraldustega nr 94-k, 95-k, 96-k, 97-k, 98-k, 99-k, 100-k, 101-k ja 102-k.

Riigi omandisse taotletakse maaüksused maareformi seaduse §31 lõike 1 punkti 8 alusel maareservina.

Narva Linnavolikogu taotles nimetatud maaüksused 21.02.2006 otsusega nr 32 "Maa taotlemine Narva linna munitsipaalomandisse" munitsipaalomandisse. Keskkonnaministeerium teatas 06.11.2008 kirjaga nr 1-1-1/50465, et kohalik omavalitsusel puuduvad antud juhul õiguslikud alused maa-ala munitsipaliseerimiseks. Seoses sellega tunnistas Narva Linnavolikogu 23.08.2012 otsusega nr 101 kehtetuks Narva Linnavolikogu 21.02.2006 otsuse nr 32 ning Maa-amet teatas Narva linnavalitsusele oma 22.03.2013 kirjaga nr 6.2-4/3935, et munitsipaliseerimise menetlus on lõpetatud.
Taotletaval maa-alal asuvad lagunenud ja kasutusest väljalangenud kasvuhooned, mis varem kuulusid Narva linna kasvuhoonemajandusele.
Taotletavatele maaüksustele ei ole tänase päeva seisuga esitatud õigusvastaselt võõrandatud vara tagastamise või kompenseerimise avaldusi ega ka avaldusi ostueesõigusega erastamiseks või hoonestusõiguse seadmiseks.
2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1.  Määrata Narva linnas moodustatavatele maaüksustele sihtotstarbed vastavalt Maa-ameti taotlusele ja kehtestatud detailplaneeringule järgmiselt:

3.1.1.  Sepa tn 18,
piiriettepanek AT1603280021 - sihtotstarve elamumaa (001; E);
3.1.2.  Tolli põik 2,
piiriettepanek AT1502250004 - sihtotstarve elamumaa (001; E);
3.1.3.  Tolli põik 4,
piiriettepanek AT1603280023 - sihtotstarve elamumaa (001; E);
3.1.4.  Tolli põik 6,
piiriettepanek AT1603280024 - sihtotstarve elamumaa (001; E);

3.1.5.  Tolli põik 8,
piiriettepanek AT1603280025 - sihtotstarve elamumaa (001; E);

3.1.6.  Tolli tn 8,
piiriettepanek AT1603280026 - sihtotstarve elamumaa (001; E);

3.1.7.  Tolli tn 6a,
piiriettepanek AT1603280028 - sihtotstarve elamumaa (001; E);

3.1.8.  Sepa põik 1,
piiriettepanek AT1502250006 - sihtotstarve elamumaa (001; E) 60% ja

ärimaa (002; Ä) 40%;

3.1.9.  Sepa põik 3,
piiriettepanek AT1603280029 - sihtotstarve elamumaa (001; E) 60% ja

ärimaa (002; Ä) 40%.
3.2.  Nõustuda punktis 3.1. nimetatud maaüksuste riigi omandisse jätmisega.

4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

